คู่มือการเรียน “รากฐานพระคัมภีร์”
วิชาย่อย 6: แผ่นดินของพระเจ้าในพระคัมภีร์ใหม่ (พันธสัญญาใหม่)

คำชี้แจง: คู่มือการเรียนแต่ละชุดแบ่งออกเป็นส่วน ๆ กำกับด้วยรหัสเวลาซึ่งตรงกันกับหมวดหมู่ต่าง ๆ ที่ครอบคลุมในแต่ละวิชาย่อย  แต่ละส่วนประกอบด้วยสององค์ประกอบหลัก ได้แก่ 1) เค้าโครงเพื่อการจดบันทึก และ 2) คำถามเพื่อการทบทวน  ท่านควรใช้ เค้าโครงเพื่อการจดบันทึก ในขณะที่ชมบทบรรยายผ่านวีดีทัศน์ และจากนั้นก็ตอบ คำถามเพื่อการทบทวน เพื่อเตรียมพร้อมสำหรับข้อสอบย่อยประจำวิชาย่อย  ท่านสามารถหาข้อมูลเพิ่มเติมเกี่ยวกับวิธีที่ได้ผลที่สุดในการใช้คู่มือการเรียนโดยย้อนกลับไปดูที่ “คู่มือปฐมนิเทศนักศึกษา”  นอกจากนั้น ขอให้ท่านบันทึก (เซฟ) คู่มือการเรียนต่าง ๆ ไว้ เพราะมันจะเป็นแหล่งข้อมูลอันดีเลิศที่ช่วยให้ท่านเตรียมพร้อมสำหรับข้อสอบปลายภาคของวิชานี้

**********************************

เค้าโครงเพื่อการจดบันทึก สำหรับนาทีที่ 0:00 - 28:17


บทนำ

1.	ข่าวประเสริฐ

      ก.	ความหมาย

      ข.	แผ่นดินของพระเจ้า

  	1)	ราชอำนาจสูงสุดที่ไม่มีวันเสื่อมคลาย

  	2)	อาณาจักรที่กำลังเปิดเผยออกมา

      ค.	นัยยะสำคัญที่พัฒนาต่อเนื่อง

  	1)	ความล้มเหลวของอิสราเอล

  	2)	ความหวังของอิสราเอล


คำถามเพื่อการทบทวน

1.	ประเด็นเน้นสำคัญที่เป็นพื้นฐานของศาสนศาสตร์พระคัมภีร์ใหม่ทั้งหมดคืออะไร?

2.	อีกคำหนึ่งที่ใช้เรียก “ข่าวประเสริฐ” คือ _____

3.	คำว่า “ข่าวดี” มาจากคำนามภาษากรีก คือ _____

4.	ใจความสำคัญของข่าวประเสริฐคืออะไร?

5.	จงอธิบายความหมายของคำในพระคัมภีร์เดิมฉบับภาษากรีกที่หมายถึง “การประกาศข่าวดี”

6.	แนวคิดพื้นฐานของข่าวประเสริฐในพระคัมภีร์ใหม่คืออะไร?
 
7.	บทเรียนที่ 2 นิยามแผ่นดินของพระเจ้าว่าอย่างไร?

8.	พระคัมภีร์กล่าวถึงแผ่นดินของพระเจ้าในสองแนวทางหลัก  สองแนวทางนี้คืออะไร?

9.	ลูกหลานของอับราฮัมสัตย์ซื่อต่อพระเจ้าหรือไม่?

10.	สองอาณาจักรชั่วร้ายที่พระเจ้าเรียกให้พิชิตประชากรยิวและกวาดต้อนพวกเขาไปเป็นเชลยคืออาณาจักรใด?

11.	ผู้เผยพระวจนะอิสยาห์กล่าวว่า พระผู้เป็นเจ้าจะ “ทรงเผยพระกรอันบริสุทธิ์”  ข้อความนี้หมายความว่าอย่างไร?

12.	ประเด็นเน้นเรื่องแผ่นดินของพระเจ้าในพระคัมภีร์ใหม่ได้รับการยอมรับในศาสนศาสตร์คริสเตียนดั้งเดิมแล้วหรือยัง?

13.	เพราะความล้มเหลวของอิสราเอล ความคาดหวังต่าง ๆ เกี่ยวกับแผ่นดินของพระเจ้าก่อนเข้าสู่ยุคพระคัมภีร์ใหม่คืออะไร?



เค้าโครงเพื่อการจดบันทึก สำหรับนาทีที่ 28:17 – 1:06:20

2.	การเสด็จมา

      ก.	ความคาดหวัง 

      ข.	ชัยชนะสามขั้น 

  	1)	ความพ่ายแพ้ 

  	2)	การปลดปล่อย

สรุป 


คำถามเพื่อการทบทวน

1.	ผู้ติดตามพระคริสต์ในยุคเริ่มแรกเข้าใจหรือไม่ว่าแผ่นดินของพระเจ้าจะมาถึงอย่างไร?

2.	รับบีและบรรดาผู้นำในอิสราเอลนิยมใช้วลีใดเพื่อบรรยายยุคปัจจุบันแห่งความบาป การทนทุกข์ทรมาน และความตาย ซึ่งดำรงอยู่ตั้งแต่การล้มลงของมนุษยชาติ?

3.	รับบีและบรรดาผู้นำในอิสราเอลนิยมใช้วลีใดเพื่อบรรยายยุคแห่งความชอบธรรม ความรัก ความชื่นชมยินดี และสันติสุขในอนาคต ซึ่งจะเกิดขึ้นหลังสิ้นสุดการถูกเนรเทศ?

4.	แนวคิดของนิกายต่าง ๆ ของชาวยิวเกี่ยวกับการเสด็จมาของพระเมสสิยาห์และการเปลี่ยนผ่านไปสู่ยุคแห่งความชอบธรรม ความรัก ความชื่นชมยินดี และสันติสุขในอนาคต คืออะไร?

5.	คำใดมาจากคำในภาษากรีกที่ใช้แปลคำว่า “เมสสิยาห์” ในภาษาฮิบรู?

6.	คำว่า “อวสานกาลที่ได้เริ่มต้น (หรือเปิดตัว) แล้ว” หมายความว่าอย่างไร?

7.	สามระยะของการมาถึงของแผ่นดินของพระเจ้าคืออะไร?

8.	วลีที่ใช้เพื่อกล่าวถึงพระเยซูและบ่งบอกว่าพระองค์ก็คือกษัตริย์โดยชอบธรรมของอิสราเอล คือวลีใด?

9.	เมื่อพระเยซูเสด็จมา พระองค์ได้กระทำการพิพากษาทั้งศัตรูที่เป็นมนุษย์และวิญญาณหรือไม่?  นิกายต่าง ๆ ของชาวยิวกำลังคาดหวังอะไรในตอนนั้น?

10.	บทเรียนที่ 2 บรรยายสองแง่มุมของชัยชนะของแผ่นดินของพระเจ้าในยุคพระคัมภีร์ใหม่  สองแง่มุมนี้คืออะไร?

11.	จงอธิบายคำสอนในโคโลสี 2:15 เกี่ยวกับชัยชนะของพระเยซูเหนือบรรดาอิทธิฤทธิ์และอำนาจต่าง ๆ

12.	คริสตจักรกำลังทำสงครามกับใคร?

13.	เมื่อพระเยซูเสด็จกลับมา พระองค์จะพิชิตทั้งศัตรูที่เป็นวิญญาณและที่เป็นมนุษย์หรือไม่?

14.	จงบรรยายพระพรแห่งการปลดปล่อยสำหรับแต่ละระยะของการมาถึงของแผ่นดินของพระเจ้า—ระยะเปิดตัว ระยะก้าวหน้า และระยะสำเร็จบริบูรณ์

15.	“การกล่าวว่าความเชื่อในพันธสัญญาใหม่ล้วนเกี่ยวข้องกับ __________ ก็ไม่ใช่การกล่าวเกินจริงแต่อย่างใด”

